Die visuele evangelie bied 'n vreugdevolle leeservaring. Dit kombineer standvastige kennis en goeie teologie met 'n leesbare, toeganklike styl en deurlopende noodsaaklike insig in die praktiese Christelike lewe. Tim Challies en Josh Byers verbind hulle besprekings herhaaldelik aan relevante Bybelgedeeltes en voorsien dan 'n gesonde en gebalanseerde toepassing op die Christelike lewe.
'n Ander sterkpunt van hierdie boek is dat dit sonde ernstig opneem, 'n klem wat vandag ongelukkig in sommige evangeliese geskrifte en prediking kortkom. Hierdie boek bied aan ons praktiese stappe om ons sondige gewoontes en gedrag in ons daaglikse lewe as Christene al hoe meer te oorwin, 'n vaardigheid wat vir ons uiters noodsaaklik is as ons in ons volwassenheid as Christene wil toeneem.
Ek teken dikwels diagramme in die klaskamer omdat ek vind studente kan die teologiese konsepte vinniger snap en beter onthou wanneer hulle dit in 'n enkele visuele beeld kan sien. Hierdie boek het die proses egter baie verder geneem as wat ek dit nog ooit gedoen het. Die visueel treffende infografika in hierdie boek is uiters nuttig om teologiese konsepte op te som en vir ons te wys hoe ons dit prakties in ons Christelike lewe kan toepas.
Ek beveel hierdie boek van harte aan. Ek verwag dat dit baie lesers op 'n pad van onafgebroke Christelike groei sal lei en hulle sal help om al hoe meer aan die beeld van ons Here Jesus Christus gelyk te word.